Πρόταση ΚΑΝΟΝIΣΜΟΥ (ΕΚ) ΤΟΥ ΣΥΜΒΟΥΛIΟΥ που τροποποιεί το παράρτημα Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (Κεφάλαια 27)

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Κατά το τελευταίο τρίμηνο του 1998 η Επιτροπή, επικουρούμενη από το τμήμα δασμολογικών οικονομικών θεμάτων της επιτροπής του Τελωνειακού Κώδικα, προέβη στην εξέταση αιτημάτων που υποβλήθηκαν σ' αυτήν από τα Κράτη Μέλη για αναστολή των δασμών του ΚΔ για την ακατέργαστη παραφίνη που προορίζεται για καθορισμένη κατεργασία, την κλασματική κρυστάλλωση.

Η διάρκεια του προτεινόμενου μέτρου δεν ορίζεται, εφόσον αντικείμενό της είναι η τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο, του οποίου η διάρκεια ισχύος επίσης δεν ορίζεται.

Πρόταση ΚΑΝΟΝIΣΜΟΥ (ΕΚ) ΤΟΥ ΣΥΜΒΟΥΛIΟΥ που τροποποιεί το παράρτημα Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (Κεφάλαια 27)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 28,

την πρόταση της Επιτροπής,

Εκτιμώντας:

ότι ο κανονισμός της (ΕΟΚ) αριθ. 2658/87 του Συμβουλίου της 23 Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΚ) αριθ. 2261/98 της Επιτροπής, της 26ης Οκτωβρίου 1998 (2), αναστέλλει την είσπραξη δασμών όσον αφορά τα προϊόντα που προορίζονται για καθορισμένη κατεργασία της διάκρισης 2712 90 31, ότι οι εν λόγω συγκεκριμένες κατεργασίες περιγράφονται στην συμπληρωματική σημείωση 4 του κεφαλαίου 27 της προαναφερόμενης ονοματολογίας,

(1) ΕΕ L 256 της 7. 9. 1987, σ. 1.

(2) ΕΕ L 292 της 30. 10. 1998, σ. 1.

ότι είναι προς το συμφέρον της Κοινότητας να επεκτείνει την αναστολή των δασμών στα προϊόντα που προορίζονται για αφελαίωση με κλασματική κρυστάλλωση, όσον αφορά τα προϊόντα που υπάγονται στη διάκριση 2712 90 31, ώστε να ληφθούν υπόψη οι τεχνολογικές και οικολογικές εξελίξεις, και να βελτιωθεί η ανταγωνιστικότητα των ευρωπαϊκών επιχειρήσεων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στον πίνακα των δασμών του παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο, την συμπληρωματική σημείωση 4 του κεφαλαίου 27, προστίθεται το ακόλουθο στοιχείο:

"ιε) η αφελαίωση με κλασματική κρυστάλλωση, αποκλειστικά όσον αφορά τα προϊόντα που υπάγονται στην διάκριση 2712 90 31".

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Έγινε στις Βρυξέλλες, στις

Για το Συμβούλιο

Ο Πρόεδρος

ΔΗΜΟΣΙΟΝΟΜΙΚΟ ΔΕΛΤΙΟ

1. ΤΙΤΛΟΣ ΤΗΣ ΕΝΕΡΓΕΙΑΣ

Πρότασης κανονισμού (ΕΚ) του Συμβουλίου που τροποποιεί το παράρτημα Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (Κεφάλαια 27).

2. ΣΧΕΤΙΚΟ ΚΟΝΔΥΛΙΟ ΤΟΥ ΠΡΟΫΠΟΛΟΓΙΣΜΟΥ

Κεφάλαιο 12 άρθρο 120.

3. ΝΟΜΙΚΗ ΒΑΣΗ

Άρθρο 28 της συνθήκης ΕΚ.

4. ΠΕΡΙΓΡΑΦΗ ΤΗΣ ΕΝΕΡΓΕΙΑΣ

Αναστολή των δασμών του κοινού δασμολογίου για την ακατέργαστη παραφίνη που προορίζεται για καθορισμένη κατεργασία, ήτοι κλασματική κρυστάλλωση.

7. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

Δεν θα υπάρξουν δημοσιονομικές επιπτώσεις αφού η αναστολή των δασμών έχει ήδη χορηγηθεί από άλλη καθορισμένη κατεργασία, την εκχύλιση με επιλεκτικούς διαλύτες.

8. ΠΡΟΒΛΕΠΟΜΕΝΑ ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Ο έλεγχος του ειδικού προορισμού των εξεταζόμενων προϊόντων θα πραγματοποιηθεί σύμφωνα με τα άρθρα 291 έως 304 του κανονισμού της Επιτροπής (ΕΟΚ) αριθ. 2454/93 της 2ας Ιουλίου 1993 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα.